Julebåt

Julebåt var betegnelse på den siste amerikabåten som ankom norsk havn før jul. Julebåten ble imøtesett med stor forventning. Den brakte kjære mennesker hjem i tide til høytiden og hadde de mest eventyrlige «amerikapakker» i lasterommet. Mastetoppen var prydet med et forblåst juletre pyntet med lys. Julebåten var en institusjon i byene som hadde anløp av båtene fra Den norske Amerikalinje til langt ut på 1960-tallet.

Julebåt kan i dag også brukes om passasjerbåter som arrangerer julebord før jul. I Stavanger brukes veteranskipet MS «Rogaland» som restaurantskip og julebåt. Enkelte steder, for eksempel i deler av Hellas, pyntes det julebåter i forbindelse med julefeiringa.

Referanser 

Jul i Norge